พอดีมีเรื่องอยากสอบเกี่ยวกับยาคุมกำเนิดแบบรายเดือนค่ะ แฟนอยากให้กินเลยมีข้อกังวลเยอะมากค่ะ 1.อยากทราบเรื่องยาคุมกำเนิดแบบรายเดือนป้องกันการตั้งครรภ์ได้จริงมั้ย 2.ถ้ากินแล้วสามารถมีเพศสัมพันธ์แบบหลั่งในได้หรือไม่ 3.ถ้ากินยาคุมในช่วงไม่มีประจำเดือนกินได้มั้ย 4.มีข้อดีและข้อเสียยังไง
สวัสดีค่ะ FoAm Mt,ยาคุมกำเนิดชนิด 21 หรือ 28 เม็ด หรือที่เรียกว่าแบบรายเดือนนั้น หากทานยาได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้น เมื่อทานได้อย่างถูกต้องแล้ว ก็จะสามารถมีเพศสัมพันธ์และหลั่งในได้ โดยโอกาสในการตั้งครรภ์ถือว่ามีน้อยกว่า 1 % ค่ะการจะเริ่มทานยาคุมกำเนิดเป็นแผงแรกนั้น ควรเริ่มทานภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที แต่หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน จึงจะมีเพศสัมพันธ์ได้ค่ะสำหรับผลข้างเคียงที่อาจเกิดขึ้นหลังทานยา เช่น ปวดหัว เวียนหัว คลื่นไส้ อาเจียน เจ็บหน้าอก อารมณ์แปรปรวน มีเลือดออกกะปริดกะปรอย เป็นต้น อาการต่างๆ เหล่านี้ ไม่จำเป็นต้องเกิดขึ้นในทุกรายที่ทานยา บางรายอาจไม่เกิดอาการอะไรขึ้นเลยก็ได้ ทั้งนี้ยังขึ้นอยู่กับแค่ละยี่ห้อของยาคุมกำเนิดด้วยส่วนข้อห้ามในการทานยา เช่น ความดันโลหิตสูงชนิดที่ควบคุมไม่ได้ มีอาการปวดศีรษะไมเกรนรุนแรง เป็นเนื้องอกที่เต้านม หรือเคยมีประวัติเป็นเนื้องอกหรือมะเร็งที่เต้านม มีเนื้องอกและมะเร็งที่รังไข่ เนื้องอกในตับ มีตับอักเสบรุนแรงหรือเป็นตับแข็ง มีโรคการแข็งตัวของเลือดผิดปกติ เป็นต้น